stanford-oval/wikipedia huggingface dataset:
Keisari Aleksanteri II julistaa vuoden 1863 säätyvaltiopäivät avatuiksi
Maalauksen henkilöt

Maalaus esittää sitä hetkeä, jolloin Venäjän keisari Aleksanteri II lukee valtiopäivien avajaispuheen. Valtaistuinkorokkeella keisarista vasemmalle ovat kreivi Aleksandr Adlerberg sekä suuriruhtinaat Aleksei Aleksandrovitš ja Nikolai Konstantinovitš, keisarista oikealle Venäjän ulkoministeri Aleksandr Gortšakov sekä suuriruhtinaat Aleksandr Aleksandrovitš ja Vladimir Aleksandrovitš. Vasemmalla puolella salia ovat aatelin edustajat, etummaisena maamarsalkka Johan Mauritz Nordenstam vieressään kenraalikuvernööri Platon Rokassovski. Nordenstamin maamarsalkan sauvan takana seisoo Ritarihuoneen ensimmäinen kreivi Carl Magnus Creutz. Hänestä vasemmalle ovat eturivissä kreivit Gustaf Armfelt ja Adolf Aminoff sekä selin vapaaherrat August Erik Mannerheim ja Johan Reinhold Munck. Myös Snellman löytyy taulusta kenraalikuvernöörin oikealta puolelta.
Oikealla puolella salia ovat pappissäädyn, porvarissäädyn ja talonpoikaissäädyn edustajat puhemiehineen. Valtaistuinkorokkeen edessä oikealla seisoo ministerivaltiosihteeri Alexander Armfelt ja hänen taustallaan on keisarillisen seurueen jäseniä. Armfeltista oikealle seisovat eturivissä arkkipiispa Edvard Bergenheim ja Porvoon piispa Carl Gustaf Ottelin. Heidän välissään taaempana on pöytäkirjasihteeri Cedercreutz. Ottelinista oikealle seisovat edessä selin Johan August von Born ja porvarissäädyn puhemies Robert Isidor Örn. Heistä oikealla eturivissä paperikääröä pitelevä mies on talonpoikaissäädyn puhemies Aukusti Mäkipeska. Eturivissä oikealla katsojaan päin katsova mies on talonpoikaissäädyn edustaja Erik Klami.
Kaikkiaan maalaukseen on kuvattu kolmasosa valtiopäiväedustajista. Kaikki maalauksessa esiintyvät miehet tunnetaan nimeltä, mutta lehterille kuvatut naiset ovat pääosin tunnistamattomia. Osan taidehistorioitsijat ovat kyenneet tunnistamaan. Oikeanpuoleisella lehterillä oleva violettipukuinen nainen on Aurora Karamzin.
Aiheesta muualla

Kuvia tai muita tiedostoja aiheesta Keisari Aleksanteri II julistaa vuoden 1863 säätyvaltiopäivät avatuiksi Wikimedia Commonsissa
Yksityiskohta maalauksesta, porvaris- ja talonpoikaissäädyn edustajia.
Abondance (juusto)

Abondance-juustoa
Juustotahko.
Abondance on puolikova juustotyyppi, jota valmistetaan Ranskassa Haute-Savoien departementissa. Se on saanut nimensä Abondancen kunnasta. Juustolla on ollut vuodesta 1990 EU:n alkuperäsuoja Suojattu alkuperänimitys (SAN).
Abondance-juustoa alkoivat valmistaa Abondancen luostarin augustinolaiset munkit 1100-luvulla. Juusto valmistetaan myös abondance-nimellä tunnetun lehmärodun maidosta. Abondance on suojattu alkuperänimitys ja sen tuottajien tulee seurata tietynlaisia tuotannon vaiheita. Fermier-nimeä käyttävien maatilojen tulee tuottaa juusto maidosta, joka on lypsetty vähintään 45 % abondance-rodun lehmistä koostuvasta karjasta. Muita maidon tuotannossa käytettyjä rotuja ovat tarentaise ja montbéliarde. Juusto valmistetaan lehmän raakamaidosta. Maito saadaan kahdesta lypsystä ja maito on käytettävä juuston valmistukseen 14 tunnin sisällä edellisestä lypsystä, sekä ennen seuraavaa keskipäivää. Maito lämmitetään kerran noin 30–35 °C lämpötilaan ja siihen lisätään Streptococcus thermophilus, Lactobacillus del­brueckii ja Lactobacillus helveticus -bakteerikannat. Fermier-leimaa käytettäessä osa työvaiheista tulee suorittaa käsin. Juustomassa leikellään ja kuumennetaan 45–50 °C lämpötilaan enintään 45 minuutin ajaksi. Juusto kypsytetään vaihtelevasti vähintään sata päivää tai 8-12 kuukautta. Kypsennettäessä juusto säilytetään 10–13 °C lämpötilassa ja vähintään 90 % ilmankosteudessa. Kypsytettäviä juustoja säilytetään kellareissa tai luolissa kuusi lankuilla ja kypsytyksen aikana juustoja käännellään ja hierotaan suolalla.
Abondance-juustoa tuotetaan noin 65:llä maatilalla (fermier) ja viidellätoista osuuskunnalla (laitier). Vuonna 2014 juustoa tuotettiin yhteensä 2 400 tonnia ja tästä määrästä noin 800 tonnia tuotettiin fermier-nimellä.
Valmiit juustokiekot painavat 6-12 kiloa. Juuston kuori on keltainen tai ruskea ja sisältä juusto on väriltään kellertävä tai norsunluun värinen. Rakenteeltaan juusto on notkeaa ja hienojakoista. Juuston makua on kuvailtu hedelmäiseksi, umamiksi. Juusto voidaan syödä raakana tai berthoud-nimellä tunnettuna ateriana.
1200-luku eaa.

1200-luku eaa. oli vuosisata, johon kuuluivat vuodet 1299–1200 eaa.
| --- | --- |
Vuosisadat: 1300-luku eaa. · 1200-luku eaa. · 1100-luku eaa.
Vuosikymmenet: 1300-luku eaa. · 1290-luku eaa. · 1280-luku eaa. · 1270-luku eaa. · 1260-luku eaa. · 1250-luku eaa. · 1240-luku eaa. · 1230-luku eaa. · 1220-luku eaa. · 1210-luku eaa. · 1200-luku eaa. · 1190-luku eaa.
Tärkeitä tapahtumia

Abu Simbelin temppelit rakennettiin Egyptissä
Afroditen temppeli rakennettiin Pafosissa, Kyproksella
Tärkeitä henkilöitä

Egyptin faarao Ramses II
Kirkon koulutuskeskus

Kirkon koulutuskeskus on Kirkkohallituksen koulutuksen ja kehittämisen asiantuntijayksikkö, joka palvelee seurakuntia järjestämällä ja koordinoimalla henkilöstökoulutusta sekä osallistumalla kirkon alan koulutuksen kehittämiseen. Vuonna 1970 perustettu koulutuskeskus sijaitsee Järvenpään keskustan eteläpuolella sijaitsevassa Lepolan kaupunginosassa Tuusulanjärven rannalla. Koulutustoiminnan tavoitteena on tukea kirkon ja seurakuntien henkilöstön ammatillista osaamista. Kirkon koulutuskeskuksen koulutukseen osallistuu vuosittain yli 1 000 kirkon työntekijää eri puolilta maata. Koulutukset ovat usein pitkäkestoisia koulutusprosesseja, joissa lähijaksot ja seurakuntatyö vuorottelevat.
Kirkon koulutuskeskus toimii samalla kampuksella Seurakuntaopiston ja Diakonia-ammattikorkeakoulun kanssa Järvenpäässä.
Kirkon koulutuskeskuksen johtajina ovat olleet mm. myöhemmin eri hiippakuntien piispoina toimineet Kalevi Toiviainen, Olavi Rimpiläinen, Juha Pihkala ja Simo Peura. Kirkon koulutuskeskuksen nykyinen johtaja on Kari Kopperi.
Kirkon koulutuskeskuksen koulutusalat

Pastoraalitutkinnot
Raamattuteologia ja raamattutyö
Jumalanpalveluselämä
Kirkkomusiikki
Sielunhoito
Diakonia ja yhteiskuntatyö
Kristillinen kasvatus
Työnohjaus ja muu ohjaajakoulutus
Johtaminen ja konsulttivalmennus
Taloudellis-hallinnollinen ala
Kirkon koulutuskeskuksen kurssitarjonta julkaistaan edeltävän vuoden elokuussa ilmestyvässä Kirkon henkilöstökoulutuskalenterissa.
Kelly Clark

| Mitalit | Mitalit | Mitalit |  |
| --- | --- | --- | --- |
|  Kelly Clark Mammoth Mountainilla 2010. |  Kelly Clark Mammoth Mountainilla 2010. |  Kelly Clark Mammoth Mountainilla 2010. |  |
Maa:   Yhdysvallat
Naisten lumilautailu
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | half-pipe |  |
|  Pronssia | Vancouver 2010 | half-pipe |  |
|  Pronssia | Sotši 2014 | half-pipe |  |
Kelly Clark (s. 26. heinäkuuta 1983 Newport, Rhode Island) on yhdysvaltalainen lumilautailija, joka kilpailee half-pipessa.
Clark on voittanut half-pipessa kolme olympiamitalia: kultaa Salt Lake Cityssä 2002 ja pronssia Vancouverissa 2010 sekä Sotšissa 2014. Torinon olympialaisissa 2006 hän oli neljäs. MM-kisoissa 2001 Clark oli yhdeksäs.
Lumilautailun maailmancupissa Clark kilpaili ensimmäisen kerran joulukuussa 2000. Hän on voittanut 11 maailmancupin kisaa, ollut kahdesti toinen ja viidesti kolmas (6.2.2016).
X Gamesissa Clark on sijoittunut 13 kertaa kolmen parhaan joukkoon superpipessa vuosina 2002–2015. Hän on voittanut seitsemän kertaa (Aspenissa 2002, 2006, 2011, 2012, 2013 ja 2014 ja lisäksi Tignes’ssä vuonna 2014), saanut hopeaa viidesti (2003, 2004, 2009, 2010, 2015) ja pronssia kerran (2008).
753

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

Rashtrakutan kuningaskunta perustettiin.
Kuolleita

Grifo
Li Linfu
Hildegar Kölniläinen
Prominius
Achille Starace

Achille Starace (kolmas oikealta) vierailemassa Alfa Romeon tehtailla joskus 1920–1930-lukujen taitteessa.
Achille Starace (18. elokuuta 1889 Gallipoli, Italia – 29. huhtikuuta 1945 Milano) oli italialainen poliitikko, joka kuului Kansalliseen fasistipuolueeseen.
Starace syntyi Gallipolissa. Hänen isänsä oli paikallinen viinikauppias. Hän opiskeli nuoruudessaan Leccen teknisessä instituutissa. Vuonna 1909 hän liittyi Italian armeijaan, ja vuonna 1912 hän osallistui ensimmäiseen maailmansotaan saaden erinomaisen sotilaan maineen. Sodan päätyttyä hän lähti armeijasta ja muutti asumaan Trentoon, jossa hän liittyi vuonna 1920 Benito Mussolinin kasvavaan fasistiliikkeeseen, Fasci Italiani di Combattimentoon. Hänestä tuli nationalististen aatteidensa vuoksi merkittävä hahmo fasistien keskuudessa, ja lopulta hänestä tuli Trenton piiritoimiston päällikkö.
Starace osallistui fasistien kuuluisaan marssiin Roomaan vuonna 1922. Marssin aikana hän johti pientä mustapaitojen ryhmää. Mussolinin noustua valtaan Staracen poliittinen ura lähti nousuun. Hän sai innokkuutensa ansiosta Mussolinin huomion ja kohosi fasistien arvoasteikossa aina puolueen sihteeriksi, merkittävään virkaan jonka hän sai vuonna 1931. Sihteerinä Starace järjesti mahtipontisia paraateja, laajensi Mussolinin ympärille rakennettua henkilökulttia ja kehitti fasistien nuorisojärjestöjen toimintaa. 1930-luvulla Mussolini nimitti Staracen johtamaan Italian militarisointia, kun militarisoinnin alkuperäinen johtaja Roberto Farinacci oli alkanut kinastella Mussolinin kanssa. Aikanaan Starace omaksui kansallissosialisteilta juutalaisvastaisia aatteita.
Vuonna 1935 Starace luopui sihteerin virasta voidakseen osallistua Etiopian sotaan. Hänen johdollaan italialaiset joukot miehittivät Abessinian entisen pääkaupungin Gondarin. Lokakuussa 1939 hänestä tuli mustapaitojen johtaja, mutta vuonna 1941 hänet erotettiin syytettynä epäpätevyydestä.
Vuonna 1943 Mussolini syöstiin vallasta ja marsalkka Pietro Badoglion johtama uusi hallitus pidätti Staracen. Myöhemmin Starace yritti päästä Salòn tasavallan nukkehallitsijaksi asetetun Mussolinin suosioon, mutta hän epäonnistui ja hänet vietiin vangiksi Veronassa sijaitsevalle keskitysleirille. Lopulta hänet vapautettiin ja siirrettiin Milanoon, mutta huhtikuussa 1945 kommunistiset partisaanisissit sieppasivat hänet. Sissit ampuivat Staracen 29. huhtikuuta 1945. Samana päivänä hänen ruumiinsa vietiin Milanon Piazzale Loreto -keskusaukiolle ihmisten nähtäville. Staracen ohella sissit ripustivat aukiolle pystytettyyn telineeseen roikkumaan Mussolinin, tämän rakastajattaren Clara Petaccin ja muiden Salòn tasavallan fasistijohtajien ruumiit.
Kenneth Henderson

| Kenneth Henderson |
| --- | --- |

Henkilötiedot
Koko nimi:  Kenneth Henderson
Syntynyt: 13. lokakuuta 1982 (ikä 41) Houston, Texas, Yhdysvallat
Kansalaisuus:   Yhdysvallat
Koripalloilija
Pelipaikka:  Laituri
Pituus:  201 cm
Paino:  100 kg
Pelaajaura
Yliopistojoukkueet
2002–2006:  Texasin yliopisto, Arlington
Seurajoukkueet
2006–2007 2007–2008 2008 2009 :  (Alankomaat) BC Körmend Team Componenta Tampereen Pyrintö 
Kenneth Henderson (s. 13. lokakuuta 1982 Houston, Texas) on yhdysvaltalainen kilpauransa päättänyt koripalloilija, pelipaikaltaan laituri. Hän pelasi urallaan muun muassa Suomen, Unkarin ja Alankomaiden pääsarjoissa.
Pelaajaura

Henderson pelasi yliopistokoripalloa Texasin yliopiston Arlingtonin yksikössä vuosina 2002–2006.
Yliopistosta valmistumisensa jälkeen Henderson pelasi Alankomaiden pääsarjassa ja Unkarin pääsarjassa BC Körmendissä. Kaudella 2008–2009 Henderson pelasi Suomen pääsarjassa, syksyllä Team Componentassa ja keväällä Tampereen Pyrinnössä, jonka voitettua kauden päätteeksi SM-pronssia myös Hendersonille myönnettiin SM-mitali.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Team Componenta | Korisliiga | 7 | 63,2 % | 25,0 % | 41,7 % | 2,6 | 6,4 | 9,0 | 1,6 | 5,0 | 2,1 | 0,9 | 17,7 | 124 |
| 2008–2009 | Tampereen Pyrintö | Korisliiga | 7 | 50,6 % | 16,7 % | 85,7 % | 2,5 | 4,0 | 6,7 | 0,9 | 3,3 | 2,1 | 0,4 | 15,0 | 105 |
| Yhteensä | Yhteensä | Korisliiga | 14 | 57,3 % | 20,0 % | 69,7 % | 2,6 | 5,2 | 7,9 | 1,2 | 4,1 | 2,1 | 0,6 | 16,4 | 229 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
756

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

Pipin Pieni voitti langobardit Italiassa ja lahjoitti voittomaat kirkolle.
Kuolleita

Aistulf, langobardien kuningas
Shōmu, Japanin keisari
Cuthred, Wessexin kuningas
1200

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Pariisin yliopisto sai kuninkaallisen valtuutuskirjan
Mongolien suuri voitto Pohjois-Kiinassa – jopa 30 miljoonaa kuollutta
Pyhän saksalais-roomalaisen keisarikunnan keisarin Henrik II:n puoliso Kunigunde julistettiin pyhimykseksi.
Syntyneitä

19. tammikuuta – Dōgen, japanilainen filosofi (k. 1253)
Al Abhari, persialainen filosofi ja matemaatikko
Rudolf von Ems, saksalainen runoilija
Mindaugas, Liettuan kuningas
Reinmar von Zweter, saksalainen minnelaulaja ja runoilija (k. 1260)
Kuolleita

23. huhtikuuta – Zhu Xi, kiinalainen filosofi (s. 1130)
Mercadier, ranskalainen palkkasoturi ja sotilasjohtaja
Achille Salvucci

Achille Salvucci (18. heinäkuuta 1884 Cessapalombo – 18. maaliskuuta 1978) oli italialainen roomalaiskatolinen piispa. Hän sai pappisvihkimyksensä 16. maaliskuuta 1907.
Salvucci nimitettiin 17. lokakuuta 1935 Molfetta-Giovinazzo-Terlizzin hiippakunnan johtoon. Piispaksi vihkiminen seurasi 17. marraskuuta. Pääkonsekraattorina toimi Ettore Fronzi, jota avustivat Nicola Cola ja Antonio Giordani. Salvucci osallistui Vatikaanin toiseen kirkolliskokoukseen ja jatkoi toimintaansa piispana, kunnes kuoli 93-vuotiaana virassa. Seuraajaksi astui hiippakunnan koadjuuttoripiispa Aldo Garzia.
Abdelmadjid Tebboune

| Abdelmadjid Tebboune |
| --- | --- |
 Abdelmadjid Tebboune vuonna 2023.
Algerian presidentti
 19. joulukuuta 2019 alkaen  
Edeltäjä:  Abdelaziz Bouteflika Abdelkader Bensalah (vt.)
Algerian pääministeri
 25.5. 2017 – 15.8. 2017  
Edeltäjä:  Abdelmalek Sellal
Seuraaja:  Ahmed Ouyahia
Henkilötiedot
Syntynyt: 17. marraskuuta 1945 (ikä 78) Mécheria
Tiedot
Puolue:  Kansallinen vapautusrintama (Algeria) (FLN)
Abdelmadjid Tebboune (arab. عبد المجيد تبون‎, ‘Abd al-Majīd Tabbūn; s. 17. marraskuuta 1945)[lähde? ] on algerialainen poliitikko, joka valittiin Algerian presidentiksi maan presidentinvaaleissa joulukuussa 2019. Hänet valittiin syyskuussa 2024 jatkokaudelle.
Algerian presidenttinä 20 vuotta ollut Abdelaziz Bouteflika joutui eroamaan kansalaisten laajojen protestien vuoksi virastaan helmikuussa 2019 menetettyään Algerian merkittävimmän poliittisen vaikuttajan eli maan armeijan luottamuksen. Kansalaisten protestit jatkuivat, sillä joulukuussa 2019 pidettyihin presidentinvaaleihin hyväksyttiin ehdokkaiksi vain henkilöitä, jotka protestoijien mukaan edustivat kaikki vuodesta 1962 Algeriassa valtaa pitänyttä vanhaa eliittiä. Presidentinvaaleja boikotoitiinkin laajasti, ja äänestysprosentiksi jäi 40 prosenttia. Entinen Bouteflikan hallinnon pääministeri, 74-vuotias Abdelmadjid Tebboune sai annetusta äänistä 58 prosenttia, ja hän tuli siten valituksi Algerian uudeksi presidentiksi.
Tebboune lupasi alkaa kehittää Bouteflikan jälkeen "uutta Algeriaa". Vuonna 2020 hän oli koronataudin takia kuukausia poissa julkisuudesta ja sai sairauteen hoitoa Saksassa. Hän erotti useita ministereitä ilman näkyvää syytä, mikä teki hallituksesta passiivisen toimitusministeristön, joka ei ole pystynyt hillitsemaan maan sosiaalista ja taloudellista kriisiä.
Tebboune valittiin syyskuussa 2024 jatkokaudelle presidenttinä. Hän sai 95 prosenttia äänistä, mutta vain kuusi miljoonaa 24 äänioikeutetusta käytti ääntään. Vaaleja ei ole pidetty aivan rehellisinä.
Kunnianosoituksia

Italian tasavallan ansioritarikunta (Italia, 2021)
Renessanssin ylin ritarikunta (Jordania, 2022)
Palestiinan ritarikunta (Palestiina, 2021)
Henrik Purjehtijan ritarikunta (Portugali, 2023)
Kansallinen ansioritarikunta (Tunisia, 2021)
Abdelmalek Cherrad

| Henkilötiedot |
| --- | --- | --- |
Syntymäaika: 14. tammikuuta 1981 (ikä 43)
Syntymäpaikka: La Tronche, Ranska
Pelipaikka: hyökkääjä
Pituus: 186 senttimetriä
Seura
Seura:  Marítimo
Junioriseurat
:  Nice
Seurat
| Vuodet | Seura | O (M) |
| 1998–2004 2003 2004 2005 2005–2007 2007–2008 2008–2009 2009 2010– |  Nice →  ES Sahel (laina) →  Gent (laina) →  Bastia (laina)  Bastia  MC Alger  Bastia  Arles  Marítimo | 77 (9) 13 (3) 5 (2) 9 (0) 29 (7) 10 (2) 14 (2) 9 (1) 1 (0) |
Maajoukkue
| 2003–2007 |  Algeria | 18 (7) |
 Seurajoukkueuran tilastot kattavat vain kansalliset sarjat.
Abdelmalek Cherrad (arab. عبدالمالك شراد‎‎, s. 14. tammikuuta 1981 La Tronche, Ranska) on ranskalais-algerialainen jalkapalloilija. Hyökkääjänä pelaava Cherrad edustaa Portugalin pääsarjassa Marítimoa.
Maajoukkueura

Cherrad pelasi Algerian maajoukkueessa yhteensä 18 ottelua ja onnistui maalinteossa seitsemän kertaa vuosien 2003–2007 aikana. Hän edusti maataan yksissä arvokisoissa vuoden 2004 Afrikan-mestaruuskisoissa, jossa Algeria selvisi puolivälieriin.
Kid Icarus: Of Myths and Monsters

| Kid Icarus: Of Myths and Monsters |
| --- | --- |

Kehittäjä:  Nintendo R&D1
Julkaisija:  Nintendo
Jakelija:  Nintendo eShop
Pelisarja:  Kid Icarus
Julkaistu:  NA marraskuu 1991EU 21. toukokuuta 1992
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: 10 vuotta tai vanhempi  PEGI 7  USK 0 
Alusta:  Game Boy
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Kid Icarus: Of Myths and Monsters on Nintendon kehittämä ja vuonna 1991 Game Boylle julkaisema peli. Peli on jatko-osa NES-alustalle tehdylle Kid Icarus -pelille.
Samalla tavalla kuin edeltäjä ilmestyi samoihin aikoihin Metroidin kanssa, tämä peli julkaistiin Pohjois-Amerikassa ja Euroopassa tarkalleen samaan aikaan kuin Metroid II: Return of Samus. Kummassakin pelissä on myös käytetty samaa pelimoottoria.
Peli on lähestulkoon identtinen ensimmäisen pelin kanssa. Pelistä löytyy kumminkin uudenlaisiakin ominaisuuksia, mm. pelin sankarihahmo Pit leijuu hitaammin maahan hypyn aikana. Pelissä on myös mahdollistaa tallentaa siinä, missä ensimmäisessä Kid Icarus -pelissä oli vain salasana.
Pelisarjaan on julkaistu jatko-osa Kid Icarus: Uprising (2012).
Aiheesta muualla

Kid Icarus: Of Myths and Monsters MobyGamesissa (englanniksi)
-pelisarja
| --- | --- |
Sarjan pelit:   Kid Icarus  Kid Icarus: Of Myths and Monsters  Kid Icarus: Uprising
Achille Souchard

| Mitalit | Mitalit | Mitalit |  |
| --- | --- | --- | --- |
|  Achille Souchard |  Achille Souchard |  Achille Souchard |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | maantieajonjoukkuekilpailu |  |
Achille Souchard (17. toukokuuta 1900 Le Mans, Sarthe – 24. syyskuuta 1976 Pariisi) oli ranskalainen maantiepyöräilijä, joka voitti joukkueaika-ajon olympiakultaa Antwerpenistä 1920. Hänen lisäkseen joukkueessa kilpailivat Fernand Canteloube, Georges Detreille ja Marcel Gobillot.
1255

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Portugalin pääkaupungiksi tuli Lissabon.
Bourgesin katedraali valmistui Ranskassa (nykyisin UNESCOn maailmanperintöä).